title: Директива 2003/125/ЕО на Комисията от 22 декември 2003 година за прилагане на Директива 2003/6/ЕО на Европейския парламент и на Съвета относно справедливото представяне на инвестиционни препоръки и оповестяването на конфликт на интереси (текст от значение за ЕИП)

text:
Важна правна забележка

|

32003L0125

Официален вестник n° L 339 , 24/12/2003 стр. 0073 - 0077 специално чешко издание глава 06 том 06 стр. 351  - 355 специално испанско издание глава 06 том 06 стр. 351  - 355 специално унгарско издание глава 06 том 06 стр. 351  - 355 специално литвийско издание глава 06 том 06 стр. 351  - 355 LV.ES глава 06 том 06 стр. 351  - 355 MT.ES глава 06 том 06 стр. 351  - 355 PL.ES глава 06 том 06 стр. 351  - 355 SK.ES глава 06 том 06 стр. 351  - 355 специално словенско издание глава 06 том 06 стр. 351  - 355

		20031222Директива 2003/125/ЕО на Комисиятаот 22 декември 2003 годиназа прилагане на Директива 2003/6/ЕО на Европейския парламент и на Съвета относно справедливото представяне на инвестиционни препоръки и оповестяването на конфликт на интереси(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2003/6/ЕО на Европейския парламент и на Съвета от 28 януари 2003 г. относно търговията с вътрешна информация и манипулирането на пазара (пазарна злоупотреба) [1], и по-специално член 6, параграф 10, шесто тире от нея,след консултиране с Комитета на европейските регулатори на ценни книжа (КЕРЦК) [2] за получаване на технически съвет,като има предвид, че:(1) Необходими са хармонизирани стандарти за справедливо, ясно и точно представяне на информация и разкриване на интереси и конфликт на интереси, които трябва да бъдат спазвани от лицата, които изготвят или разпространяват информация, с която се препоръчва или предлага инвестиционна стратегия, която е предназначена за дистрибуторските канали или за обществеността. По-специално, пазарната цялост изисква високи стандарти на справедливост, почтеност и прозрачност при представянето на информация, с която се препоръчва или предлага инвестиционна стратегия.(2) Препоръчването или предлагането на инвестиционна стратегия се извършва или изрично (под формата на препоръки за "купува", "държи" или "продава") или подразбиращо се (посредством препратка към определено равнище на цената или по друг начин).(3) Всякакви инвестиционни консултации под формата на предоставяне на лични препоръки на даден клиент по отношение на една или повече сделки във връзка с финансови инструменти (по-специално неофициални краткосрочни инвестиционни препоръки с вътрешен произход от отделите за продажба или търговия на инвестиционен посредник или кредитна институция, които са предоставени на техни клиенти), които вероятно няма да станат публично достояние, сами по себе си не трябва да бъдат считани за препоръки по смисъла на настоящата директива.(4) Инвестиционните препоръки, които съставляват възможна основа за инвестиционни решения, трябва да бъдат изготвени и разпространени в съответствие с високи стандарти за грижа, за да не се допусне подвеждане на участниците на пазара.(5) Самоличността на лицето, което изготвя инвестиционни препоръки, съблюдаването от него на бизнес правилата, както и самоличността на неговите компетентни органи трябва да бъдат разкрити, тъй като това би съставлявало ценна информация за инвеститорите, която да бъде отчетена във връзка с инвестиционните им решения.(6) Препоръките трябва да бъдат представени ясно и точно.(7) Личните интереси или конфликтът на интереси на лицата, които препоръчват или предлагат инвестиционна стратегия, могат да окажат въздействие върху изразеното от тях становище при инвестиционните препоръки. За да се осигури възможността за оценка на обективността и достоверността на информацията, трябва да се извърши подходящо оповестяване на значими финансови интереси относно всеки финансов инструмент, който е предмет на информацията, с която се препоръчват инвестиционни стратегии или на всякакъв конфликт на интереси или на отношение на контрол спрямо емитента, за който пряко или косвено се отнася информацията. Въпреки това, настоящата директива не изисква от съответните лица, които изготвят инвестиционни препоръки, да нарушават ефективните информационни бариери, които съществуват с цел предотвратяване и недопускане на конфликт на интереси.(8) Инвестиционните препоръки могат да бъдат разпространявани в непроменен, променен или обобщен вид от лице, различно от това, което ги е изготвило. Начинът, по който разпространителите боравят с такива препоръки, може да окаже съществено влияние при оценката на тези препоръки от инвеститорите. По-специално, познаването на самоличността на разпространителя на инвестиционни препоръки, съблюдаването от него на правилата на търговията или степента на изменение на оригиналната препоръка може да съставлява ценна информация за инвеститорите при обмислянето на техните инвестиционни решения.(9) Публикуването на инвестиционни препоръки на интернет страници трябва да бъде в съответствие с правилата за пренос на лични данни до трети страни съгласно предвиденото в Директива 95/46/ЕО на Европейския парламент и на Съвета от 24 октомври 1995 г. относно защитата на лицата по отношение на обработването на лични данни и относно движението на такива данни [3].(10) Изготвящите кредитен рейтинг агенции предоставят становища относно равнищата на кредитно доверие на даден емитент или финансов инструмент към определена дата. Като такива, тези становища не съставляват препоръка по смисъла на настоящата директива. Въпреки това изготвящите кредитен рейтинг агенции трябва да обмислят приемането на вътрешни политики и процедури, предназначени да гарантират, че публикуваните от тях кредитни рейтинги са справедливо представени и че те разкриват по подходящ начин всякакви съществени интереси или конфликт на интереси относно финансовите инструменти или емитентите, спрямо които се отнасят техните кредитни рейтинги.(11) Настоящата директива зачита основните права и спазва принципите, признати по-специално в Хартата за основните права на Европейския съюз, и по-специално член 11 от нея, както и член 10 от Европейската конвенция за правата на човека. В това отношение, настоящата директива по никакъв начин не препятства държавите-членки да прилагат конституционните си правила относно свободата на пресата и свободата на изразяване в средствата за масово осведомяване.(12) Мерките, предвидени в настоящата директива, са в съответствие със становището на Европейския комитет за ценните книжа,ПРИЕ НАСТОЯЩАТА ДИРЕКТИВА:ГЛАВА IОПРЕДЕЛЕНИЯЧлен 1ОпределенияПо смисъла на настоящата директива в допълнение към определенията, посочени в Директива 2003/6/ЕО, се прилагат следните определения:1. "инвестиционен посредник" означава всяко лице, така както се определя в член 1, параграф 2 на Директива 93/22/ЕИО [4] на Съвета;2. "кредитна институция" означава всяко лице, така както се определя в член 1, параграф 1 на Директива 2000/12/ЕО на Европейския парламент и на Съвета [5];3. "препоръка" означава всяко проучване или друга информация, с която се препоръчва или предлага инвестиционна стратегия, изрично или подразбиращо се, по отношение на един или повече финансови инструменти или емитенти на финансови инструменти, в това число и всяко становище относно текущата или бъдеща стойност или цена на подобни инструменти, които са предназначени за дистрибуторски канали или за обществеността;4. "проучване или друга информация, с която се препоръчва или предлага инвестиционна стратегия" означава:а) информация, която е предоставена от всеки независим анализатор, инвестиционен посредник, кредитна институция, всяко друго лице, чието основно занятие е да предоставя препоръки, или всяко физическо лице, което работи в тях по силата на трудов договор или на друго основание, която пряко или косвено изразява определена инвестиционна препоръка по отношение на финансов инструмент или на емитент на финансови инструменти;б) информация, която е предоставена от лица, различни от тези, посочени в буква а), с която пряко се препоръчва определено инвестиционно решение по отношение на даден финансов инструмент;5. "съответно лице" означава всяко физическо или юридическо лице, което предоставя или разпространява препоръки при упражняване на своята професия или при осъществяването на своето занятие;6. "емитент" означава емитентът на финансов инструмент, за който пряко или косвено се отнася дадена препоръка;7. "дистрибуторски канали" означава всеки канал, по който информацията става или може да стане публично достояние. "Информация, която може да стане публично достояние" означава информацията, до която имат достъп голям брой лица;8. "подходяща уредба" означава всяка уредба, в това число само уредба, която действа в държавите-членки, както се посочва в Директива 2003/6/ЕО.ГЛАВА IIИЗГОТВЯНЕ НА ПРЕПОРЪКИЧлен 2Самоличност на лицата, които изготвят препоръки1. Държавите-членки гарантират наличието на действаща подходяща уредба, гарантираща, че всяка препоръка разкрива ясно и видно самоличността на лицето, което носи отговорност за изготвянето ѝ и по-специално името и длъжността на лицето, което е подготвило препоръката, както и наименованието на юридическото лице, което отговаря за изготвянето ѝ.2. Когато съответното лице е инвестиционен посредник или кредитна институция, държавите-членки изискват да бъде разкрита самоличността на съответния компетентен орган.Когато съответното лице не е нито инвестиционен посредник, нито кредитна институция, но подлежи на саморегулаторни стандарти или кодекси на поведение, държавите-членки гарантират оповестяването на препратка към такива стандарти или кодекси.3. Държавите-членки гарантират наличието на действаща подходяща уредба за осигуряване на привеждането в съответствие на изискванията, установени в параграфи 1 и 2, за да не бъдат те непропорционални в случаите на неписани препоръки. Подобно привеждане в съответствие може да обхваща препратка към мястото, където обществеността може да има пряк и лесен достъп до подобно оповестяване, също както и подходящата интернет страница на съответното лице.4. Параграфи 1 и 2 не се прилагат по отношение на журналисти, които подлежат на еквивалентна подходяща уредба, включително еквивалентна подходяща самоуредба, в държавите-членки, при условие че подобна уредба постига подобно на описаното в параграфи 1 и 2 действие.Член 3Общ стандарт за справедливо представяне на препоръки1. Държавите-членки гарантират наличието на действаща подходяща уредба, гарантираща, че всички съответни лица полагат разумна грижа за гарантиране на това, че:а) фактите ясно се разграничават от всякакво тълкуване, оценки, мнения и други разновидности на нефактическа информация;б) всички източници са достоверни или, когато е налице каквото и да е съмнение в достоверността на даден източник, че това е ясно посочено;в) всички преценки, прогнози и проектирани равнища на цени са ясно обозначени като такива и се сочат съществените предположения, направени при тяхното изготвяне.2. Държавите-членки гарантират наличието на действаща подходяща уредба, гарантираща, че изискванията, установени в параграф 1, са приведени в съответствие, за да не бъдат те непропорционални в случаите на неписани препоръки.3. Държавите-членки изискват от всички съответни лица да полагат разумна грижа за гарантирането на това, че при поискване от компетентните органи може да бъде доказана разумността на всяка препоръка.4. Параграфи 1 и 3 не се прилагат по отношение на журналисти, които подлежат на еквивалентна подходяща уредба в държавите-членки, включително еквивалентна подходяща самоуредба, при условие че подобна уредба постига подобно на описаното в параграфи 1 и 3 действие.Член 4Допълнителни задължения във връзка със справедливото представяне на препоръки1. В допълнение към задълженията, установени в член 3, когато съответното лице е независим анализатор, инвестиционен посредник, кредитна институция, всяко свързано юридическо лице, всяко друго съответно лице, чието основно занятие е да изготвя препоръки, или физическо лице, което работи за тях по силата на трудов договор или на друго основание, държавите-членки гарантират наличието на действаща подходяща уредба, гарантираща, че това лице полага разумна грижа, за да гарантира поне, че:а) са посочени, когато е целесъобразно, всички съществени източници, включително съответният емитент, заедно с обстоятелството дали препоръката е била оповестена на този емитент и дали е била изменена в резултат на подобно оповестяване преди нейното разкриване;б) адекватно е обобщена всякаква оценъчна основа или методология, ползвани за оценка на даден финансов инструмент или даден емитент на финансов инструмент или за установяване на очаквано равнище на цената на даден финансов инструмент;в) е адекватно обяснено значението на всяка отправена препоръка, такава като купува, продава или държи, която може да обхваща времевата рамка на инвестицията, за която се отнася препоръката и че се посочва всякакво подходящо предупреждение за риска, включително анализ на чувствителността на съответните предположения;г) е направена препратка към планираната честота, ако има такава, на осъвременяванията на препоръката и към всякакви основни промени във вече обявена политика на покритие;д) се посочва ясно и видно датата, на която за първи път препоръката е пусната за разпространение, както и съответната дата и време за цената на всеки посочен финансов инструмент;е) когато дадена препоръка се различава от препоръката относно същия финансов инструмент или емитент, издадена през периода, обхващащ последните 12 месеца преди нейното пускане, ясно и видно са посочени такава промяна и датата на по-ранната препоръка.2. Държавите-членки гарантират, че когато изискванията, установени в параграф 1, букви а), б) или в), биха били непропорционални по отношение на дължината на разпространената препоръка, ще бъде достатъчно да бъде направена ясна и видна препратка в самата препоръка към мястото, където изискуемата информация може да бъде пряко и лесно достъпна за обществеността, такава като пряка интернет връзка към тази информация на подходяща интернет страница на съответното лице, при условие че няма изменение в ползваната оценъчна методология или основа.3. Държавите-членки гарантират наличието на действаща подходяща уредба, гарантираща, че в случаите на неписани препоръки изискванията на параграф 1 са така приведени в съответствие, че не са непропорционални.Член 5Общ стандарт във връзка с разкриването на интереси или конфликт на интереси1. Държавите-членки гарантират наличието на действаща подходяща уредба, гарантираща, че съответните лица оповестяват всички отношения и обстоятелства, които разумно биха могли да се очаква да влошат обективността на препоръката, по-специално когато съответните лица имат съществен финансов интерес в един или повече от финансовите инструменти, които са обект на препоръката или всеки конфликт на интереси по отношение на емитент, спрямо който се отнася препоръката.Когато съответното лице е юридическо лице, това изискване се прилага също така спрямо всяко юридическо или физическо лице, което работи за него по силата на трудов договор или на друго основание, което е взело участие в изготвянето на препоръката.2. Когато съответното лице е юридическо лице, информацията, която трябва да бъде разкрита в съответствие с параграф 1, обхваща най-малко следното:а) всеки интерес или конфликт на интереси на съответното лице или на свързани юридически лица, които са достъпни или разумно се очаква да бъдат достъпни на лицата, участващи в изготвянето на препоръката;б) всеки интерес или конфликт на интереси на съответното лице или на свързани юридически лица, които са известни на лицата, които, при все че не участват в изготвянето на препоръката, са имали или разумно се очаква да имат достъп до препоръката преди нейното оповестяване до потребителите или обществеността.3. Държавите-членки гарантират наличието на действаща подходяща уредба, гарантираща, че самата препоръка включва предвидените за разкриване данни, предвидени в параграфи 1 и 2. Когато подобно разкриване би било непропорционално във връзка с дължината на оповестената препоръка, би било достатъчно да се направи ясна и видна препратка в самата препоръка към мястото, където подобни разкривания могат да бъдат пряко и лесно обществено достъпни, такива като пряка интернет връзка към разкриването на подходяща интернет страница на съответното лице.4. Държавите-членки гарантират наличието на действаща подходяща уредба, обезпечаваща, че изискванията на параграф 1 са така приведени в съответствие, че не са непропорционални в случаите на неписани препоръки.5. Параграфи от 1 до 3 не се прилагат по отношение на журналисти, които подлежат на еквивалентна подходяща уредба, включително еквивалентна подходяща саморегулация, в държавите-членки, при условие че подобна уредба постига подобно на описаното в параграфи от 1 до 3 действие.Член 6Допълнителни задължения във връзка с разкриването на интереси или конфликт на интереси1. Наред със задълженията, установени в член 5, държавите-членки изискват всяка препоръка, изготвена от независим анализатор, инвестиционен посредник, кредитна институция, всяко свързано юридическо лице или всяко друго съответно лице, чието основно занятие е да изготвя препоръки, да оповестява ясно и видно следната информация относно техните интереси и конфликт на интереси:а) основни дялови участия, които са налице между съответното лице или всяко свързано юридическо лице от една страна и емитента от друга. Такива основни дялови участия обхващат поне следните случаи:- когато дяловите участия, които надвишават 5 % от съвкупната стойност на издадения капитал на емитента, са държани от съответното лице или всяко свързано юридическо лице, или- когато дяловите участия, които надвишават 5 % от съвкупната стойност на издадения капитал на съответното лице или всяко свързано юридическо лице, са държани от емитента.Държавите-членки могат да предвидят по-ниски прагове от така предвидения процентен праг при подобни случаи;б) други значими финансови интереси, държани от съответното лице или всяко свързано юридическо лице по отношение на емитента;в) в приложимите случаи, заявление, че съответното лице или всяко свързано юридическо лице е маркет мейкър или предоставящо ликвидност лице по финансовите инструменти на емитента;г) в приложимите случаи, декларация, че съответното лице или всяко свързано юридическо лице е било главен мениджър или съглавен мениджър през последните 12 месеца на която и да е публично обявена оферта на финансов инструмент на емитента;д) в приложимите случаи, заявление, че съответното лице или всяко свързано юридическо лице е страна по всякакво друго споразумение с емитента във връзка с разпоредбите на услугите на инвестиционното банкиране, при условие че това няма да доведе до оповестяване на някаква поверителна търговска информация и че споразумението е било в сила през последните 12 месеца или е довело през същия период до плащането на обезщетение или до обещание да се получи обезщетение;е) в приложимите случаи, декларация, че съответното лице или всяко свързано юридическо лице е страна по споразумение с емитента относно изготвянето на препоръката.2. Държавите-членки изискват оповестяване, най-общо казано, на действащите организационни и административни уговорки, направени в рамките на инвестиционния посредник или кредитната институция за предотвратяване и избягване на конфликт на интереси по отношение на препоръките, включително информационни бариери.3. Държавите-членки изискват, по отношение на физически или юридически лица, които работят за даден инвестиционен посредник или дадена кредитна институция по силата на трудов договор или на друго основание и които са взели участие в изготвянето на препоръката, изискването по член 5, параграф 1, втора алинея да обхваща по-специално оповестяване на това дали възнаграждението на подобни лица е обвързано с инвестиционни банкови сделки, осъществени от инвестиционния посредник, от кредитната институция или от друго свързано юридическо лице.Когато тези физически лица получават или купуват дялове на емитентите преди публичното предлагане на подобни дялове, цената, по която са придобити дяловете, и датата на придобиването им трябва също така да бъдат оповестени.4. Държавите-членки изискват от инвестиционните посредници и кредитните институции да разкриват на всяко тримесечие съотношението на всички препоръки, които са "купувам", "държа", "продавам" или еквивалентни термини, както и съотношението на емитентите, които отговарят на всяка от тези категории, на които инвестиционният посредник или кредитната институция е предоставила материални инвестиционни банкови услуги през предходните 12 месеца.5. Държавите-членки осигуряват, че самата препоръка включва изискванията за оповестяване, изискуеми по силата на параграфи от 1 до 4. Когато изискванията по параграфи от 1 до 4 биха били несъразмерни във връзка с дължината на разпространената препоръка, би било достатъчно да се направи ясна и видна препратка в самата препоръка относно мястото, където такова разкриване може да бъде пряко и лесно обществено достъпно, такова като пряка интернет връзка към разкритото на подходяща интернет страница на инвестиционния посредник или кредитната институция.6. Държавите-членки гарантират наличието на действаща подходяща уредба, обезпечаваща, че в случаите на неписани препоръки, изискванията на параграф 1 са така приведени в съответствие, че не са непропорционални.ГЛАВА IIIРАЗПРОСТРАНЕНИЕ НА ПРЕПОРЪКИ, ИЗГОТВЕНИ ОТ ТРЕТИ СТРАНИЧлен 7Самоличност на разпространителите/дистрибуторите на препоръкиДържавите-членки осигуряват наличието на подходяща действаща уредба за гарантиране, че когато съответно лице на своя собствена отговорност разпространява препоръка, изготвена от трета страна, съответната препоръка посочва ясно и видно самоличността на това съответно лице.Член 8Общ стандарт за разпространение на препоръкиДържавите-членки гарантират наличието на действаща подходяща уредба, обезпечаваща, че когато дадена препоръка, която е изготвена от трета страна, бъде съществено изменена в съдържанието на разпространена информация, тази информация ясно и подробно посочва същественото изменение. Държавите-членки гарантират, че когато същественото изменение се изразява в промяна на насоката на препоръката (такава като промяна на препоръката "купува" в препоръка "държа" или "продава" или обратното) изискванията, установени в членове от 2 до 5 относно лицата, които изготвят препоръки, се спазват от разпространителя до степента на същественото изменение.Нещо повече, държавите-членки гарантират наличието на действаща подходяща уредба, обезпечаваща, че съответните юридически лица, които, самите те или посредством физически лица, разпространяват съществено изменена препоръка, притежават официална писмена политика, така че лицата, които получават информацията, могат да бъдат насочени към мястото, където могат да получат достъп до самоличността на лицето, което изготвя препоръката, към самата препоръка и към оповестяването на интересите или конфликта на интереси на лицето, което изготвя препоръката, при условие че тези елементи са публично достъпни.Първи и втори параграф не се прилагат по отношение на новини относно препоръки, които са изготвени от трета страна, когато същността на препоръката не е изменена.В случай на разпространение на обобщение на дадена препоръка, която е изготвена от трета страна, съответните лица, които разпространяват подобно обобщение, трябва да гарантират, че обобщението е ясно и не е подвеждащо, като споменават документалния източник, както и къде може пряко и лесно да бъде достъпна за обществеността информация за оповестяването на интерес и конфликт на интереси относно документалния източник, при условие че те са публично достъпни.Член 9Допълнителни задължения за инвестиционни посредници и кредитни институцииНаред със задълженията, установени в членове 7 и 8, когато съответното лице е инвестиционен посредник, кредитна институция или физическо лице, което работи за такива лица по силата на трудов договор или на друго основание и разпространява препоръки, които са изготвени от трето лице, държавите-членки изискват:а) наименованието на съответния орган на инвестиционния посредник или на кредитната институция да бъде ясно и видно посочено;б) в случай, че лицето, което е изготвило препоръката, все още не я е разпространило посредством даден дистрибуторски канал, изискванията, установени в член 6 за лицата, които изготвят препоръки, да са спазени и от разпространителя;в) при условие, че инвестиционното дружество или кредитната институция съществено са изменили препоръката, са спазени изискванията относно лицата, които изготвят препоръки, установени в членове от 2 до 6.ГЛАВА IVЗАКЛЮЧИТЕЛНИ РАЗПОРЕДБИЧлен 10Транспониране1. Държавите-членки въвеждат в сила законовите, подзаконовите и административните разпоредби, необходими, за да се приведат в съответствие с настоящата директива, най-късно до 12 октомври 2004 г. Те незабавно съобщават на Комисията текстовете на тези разпоредби, както и таблица за съответствието между тези разпоредби и настоящата директива.Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното си право, които приемат в областта, уредена с настоящата директива.Член 11Влизане в силаНастоящата директива влиза в сила в деня на публикуването ѝ в Официален вестник на Европейския съюз.Член 12АдресатиАдресати на настоящата директива са държавите-членки.Съставено в Брюксел на 22 декември 2003 година.За КомисиятаFrederik BolkesteinЧлен на Комисията[1] ОВ L 96, 12.4.2003 г., стр. 16.[2] КЕРЦК е създаден по силата на Решение 2001/527/EО на Комисията (ОВ L 191,13.7.2001 г., стр. 43).[3] ОВ L 281, 23.11.1995 г., стр. 31.[4] ОВ L 141, 11.6.1993 г., стр. 27.[5] ОВ L 126, 26.5.2000 г., стр. 1.--------------------------------------------------


title: Директива 2005/72/ЕО на Комисията от 21 октомври 2005 година за изменение на Директива 91/414/ЕИО на Съвета с цел включване на хлорпирифос, хлорпирифос-метил, манкозеб, манеб и метирам като активни веществаТекст от значение за ЕИП.

text:
Важна правна забележка

|

32005L0072

Официален вестник n° L 279 , 22/10/2005 стр. 0063 - 0069 Официален вестник n° L 321 , 21/11/2006 стр. 0090 - 0096

		20051021Директива 2005/72/ЕО на Комисиятаот 21 октомври 2005 годиназа изменение на Директива 91/414/ЕИО на Съвета с цел включване на хлорпирифос, хлорпирифос-метил, манкозеб, манеб и метирам като активни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [2], установява списък на активните вещества, които трябва да бъдат оценени, с оглед на евентуалното им включване в приложение I към Директива 91/414/ЕИО. В този списък се включват хлорпирифос и хлорпирифос-метил (изписвани като "chlorpyriphos" и "chlorpyriphos-methyl"), манкозеб, манеб и метирам.(2) Въздействията на тези активни вещества върху здравето на хората и околната среда са оценени съгласно разпоредбите, определени в Регламент (ЕИО) № 3600/92, по отношение на редица употреби, предложени от нотифициращите лица. С Регламент (ЕО) № 933/94 на Комисията от 27 април 1994 г. за определяне на активните вещества в продуктите за растителна защита и за определяне на държави-членки докладчици относно прилагането на Регламент (ЕИО) № 3600/92 на Комисията [3], следните държави-членки бяха определени като докладчици, които представиха на Комисията съответните доклади от оценките и препоръки в съответствие с член 7, параграф 1, буква в) от Регламент (ЕИО) № 3600/92. За хлорпирифос и хлорпирифос-метил държавата-членка докладчик беше Испания, като цялата съответна документация бе представена на 16 септември 1997 г. и на 7 май 1999 г. За манкозеб, манеб и метирам за държава-членка докладчик беше определена Италия и цялата съответна документация бе представена, съответно, на 3 октомври 2000 г., 29 ноември 2000 г. и 22 август 2000 г.(3) Докладите от оценките са прегледани от държавите-членки и Комисията в рамките на Постоянния комитет по хранителната верига и здравето на животните. Прегледите бяха приключени на 3 юни 2005 г. под формата на доклади на Комисията за преглед по отношение на хлорпирифос, хлорпирифос-метил, манкозеб, манеб и метирам.(4) Прегледите на хлорпирифос, хлорпирифос-метил, манкозеб, манеб и метирам не показаха останали неразрешени въпроси, с които да се заеме Научният комитет по растенията или Европейският орган за безопасност на храните (EFSA), който пое ролята на посочения комитет.(5) От направените различни изследвания е видно, че продуктите за растителна защита, съдържащи хлорпирифос, хлорпирифос-метил, манкозеб, манеб и метирам може да се очаква като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в доклада за прегледа, изготвен от Комисията. Затова е целесъобразно тези активни вещества да се включат в приложение I, като по този начин се осигури, че във всички държави-членки разрешенията за продукти за растителна защита, съдържащи тези активни вещества, могат да бъдат издавани съгласно разпоредбите на посочената директива.(6) Без да се засяга това заключение, е целесъобразно да се получи допълнителна информация за някои конкретни положения. Член 6, параграф 1 от Директива 91/414/ЕИО предвижда, че включването на дадено вещество в приложение I може да става при някои условия. Затова е целесъобразно да се включи изискване, че хлорпирифос, хлорпирифос-метил, манкозеб, манеб и метирам следва да бъдат подложени на допълнително изпитване за потвърждаване на оценката на риска относно някои полезни организми, а в случая на манеб, както и на манкозеб, относно токсичност за развитието, както и че тези изследвания следва да бъдат представени от нотификаторите.(7) Следва да се позволи да изтече един разумен срок преди дадено активно вещество да се включи в приложение I, за да се даде възможност на държавите-членки и другите заинтересовани страни да се подготвят да отговорят на новите изисквания, които ще произтекат от това включване.(8) Без да се засягат задълженията, определени с Директива 91/414/ЕИО като последица от включването на активно вещество в приложение I, следва да се разреши на държавите-членки, в срок от шест месеца след включването, да преразгледат действащите разрешения за продукти за растителна защита, съдържащи хлорпирифос, хлорпирифос-метил, манкозеб, манеб или метирам, за да се гарантира, че изискванията, определени с Директива 91/414/ЕИО, по-специално в нейния член 13 и съответните условия, описани в приложение I, са изпълнени. Държавите-членки следва да променят, заменят или отменят, доколкото е необходимо, действащите разрешения в съответствие с разпоредбите на Директива 91/414/ЕИО. Чрез дерогация от горепосочения срок, следва да се предвиди един по-дълъг период за представянето и оценката на пълното досие, дадено в приложение III, на всеки продукт за растителна защита, предназначен за използване в съответствие с единните принципи, определени в Директива 91/414/ЕИО.(9) Натрупаният опит от предишните включвания в приложение I към Директива 91/414/ЕИО на активни вещества, които са оценени в рамките на Регламент (ЕИО) № 3600/92, е показал, че могат да възникнат трудности при тълкуването на задълженията на притежателите на действащи разрешения във връзка с достъпа до информация. За да се избегнат допълнителни затруднения, следователно се явява необходимо да се уточнят задълженията на държавите-членки, особено задължението да се потвърди, че притежателят на разрешение позволява достъпа до досие, като по този начин изпълнява изискванията на приложение II към споменатата директива. Това уточнение обаче не налага нови задължения на държавите-членки или на притежателите на разрешения в сравнение с досега приетите директиви за изменение на приложение I.(10) Следователно е целесъобразно да се измени Директива 91/414/ЕИО съобразно това.(11) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя така, както е посочено в приложението към настоящата директива.Член 2Държавите-членки приемат и публикуват не по-късно от 31 декември 2006 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на разпоредбите, както и таблица на съответствието между тези разпоредби и настоящата директива.Те прилагат тези разпоредби, считано от 1 януари 2007 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 31. Държавите-членки в съответствие с Директива 91/414/ЕИО, когато е необходимо, изменят или отменят съществуващите разрешения за продукти за растителна защита, съдържащи хлорпирифос, хлорпирифос-метил, манкозеб, манеб или метирам като активни вещества не по-късно от 31 декември 2006 г. До тази дата, по-специално, те потвърждават, че условията в приложение I към посочената директива, отнасящи се до хлорпирифос, хлорпирифос-метил, манкозеб, манеб и метирам, са изпълнени, с изключение на определените в част Б от редовете относно тези активни вещества, както и че притежателят на разрешението разполага или има достъп до досие, като по този начин отговаря на изискванията на приложение II към посочената директива, съгласно условията на член 13.2. Чрез дерогация от разпоредбите на параграф 1, за всеки разрешен продукт за растителна защита, съдържащ хлорпирифос, хлорпирифос-метил, манкозеб, манеб или метирам като единствено активно вещество или като едно от няколко активни вещества, всяко от които е включено в приложение I към Директива 91/414/ЕИО не по-късно от 30 юни 2006 г., държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към посочената директива, и като се взема под внимание част Б от реда в приложение I към директивата относно съответно хлорпирифос, хлорпирифос-метил, манкозеб, манеб и метирам. На основата на тази оценка те определят дали продуктът отговаря на условията, описани в член 4, параграф 1, букви б), в), г) и д) от Директива 91/414/ЕИО.След това определяне държавите-членки трябва:а) в случай на продукт, съдържащ хлорпирифос, хлорпирифос-метил, манкозеб, манеб или метирам като единствено активно вещество, когато е необходимо, да изменят или отменят разрешението не по-късно от 30 юни 2010 г.; илиб) в случай на продукт, съдържащ хлорпирифос, хлорпирифос-метил, манкозеб, манеб или метирам като едно от няколко активни вещества, когато е необходимо, да изменят или отменят разрешението не по-късно от 30 юни 2010 г. или до датата, определена за това изменение, или отмяна в съответната директива или директиви, които са добавили веществото или веществата към приложение I към Директива 91/414/ЕИО, която от двете дати е по-късната дата.Член 4Настоящата директива влиза сила на 1 юли 2006 година.Член 5Адресати на настоящата директива са държавите-членки.Съставено в Брюксел на 21 октомври 2005 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Регламент (ЕО) № 396/2005 на Европейския парламент и на Съвета (ОВ L 70, 16.3.2005 г., стр. 1).[2] ОВ L 366, 15.12.1992 г., стр. 10. Регламент, последно изменен с Регламент (ЕО) № 2266/2000 (ОВ L 259, 13.10.2000 г., стр. 27).[3] ОВ L 107, 28.4.1994 г., стр. 8. Регламент, последно изменен с Регламент (ЕО) № 2230/95 (ОВ L 225, 22.9.1995 г., стр. 1).--------------------------------------------------20051021ПРИЛОЖЕНИЕ"В края на таблицата в приложение I към Директива 91/414/ЕИО се добавят следните редове:№ | Общоприето наименование, идентификационни номера | Наименование по IUPAC | Чистота [1] | Влизане в сила | Изтичане на срока на включването | Специфични изисквания |112 | Хлорпирифос CAS № 2921-88-2 CIPAC № 221 | O,O-диетил-O-3,5,6-трихлоро-2-пиридил фосфоротиоат | ≥ 970 g/kg Примесът O,O,O,O-тетраетил дитиопирофосфат (Сулфотеп) бе считан за проблем от токсикологична гледна точка и е установено максимално ниво от 3 g/Kg. | 1 юли 2006 г. | 30 юни 2016 г. | ЧАСТ АРазрешава се единствено за употреба като инсектицид.ЧАСТ БЗа прилагането на единните принципи в приложение VI следва да се вземат под внимание заключенията в доклада от прегледа относно хлорпирифос, и по-специално допълнения I и II от него, завършен в рамките на Постоянния комитет по хранителната верига и здравето на животните на 3 юни 2005 г.Държавите-членки трябва да обърнат специално внимание на опазването на птиците, бозайниците, водните организми, пчелите и полезните артроподи и трябва да осигурят, че условията на разрешението включват мерки за намаляване на риска, когато е необходимо, като например буферни зони.Държавите-членки изискват представяне на допълнителни проучвания с цел потвърждаване на оценката на риска за птици и бозайници. Те осигуряват, че нотифициращите лица, по чието искане хлорпирифос е бил включен в настоящото приложение, представят тези проучвания на Комисията в рамките на две години от датата на влизане в сила на настоящата директива. |113 | Хлорпирифос метил CAS № 5598-13-0 CIPAC № 486 | O,O-диметил-O-3,5,6-трихлоро-2-пиридил фосфоротиоат | ≥ 960 g/kg Примесите O,O,O,O-тетраметил дитиопирофосфат (Сулфотемп) и OOO-триметил-O-(3,5,6-трихлоро-2-пиридинил) дифосфородитиоат (Сулфотемп-естер) бяха считани за проблем от токсикологична гледна точка и за всеки примес е установено максимално ниво от 5 g/Kg. | 1 юли 2006 г. | 30 юни 2016 г. | ЧАСТ АРазрешава се единствено за употреба като инсектицид.ЧАСТ БЗа прилагането на единните принципи в приложение VI, следва да се вземат под внимание заключенията в доклада от прегледа относно хлорпирифос-метил, и по-специално допълнения I и II от него, завършен в рамките на Постоянния комитет по хранителната верига и здравето на животните на 3 юни 2005 г.Държавите-членки трябва да обърнат специално внимание на опазването на птиците, бозайниците, водните организми, пчелите и полезните артроподи и трябва да осигурят, че условията на разрешението включват мерки за намаляване на риска, когато е необходимо, като например буферни зони.Държавите-членки изискват представяне на допълнителни проучвания с цел потвърждаване на оценката на риска за птици и бозайници в случай на употреба на открито. Те осигуряват, че нотифициращите лица, по чието искане е бил включен хлорпирифос-метил в настоящото приложение, представят тези проучвания на Комисията в рамките на две години от датата на влизане в сила на настоящата директива. |114 | Манеб CAS № 12427-38-2 CIPAC № 61 | манганиев етиленбис (дитиокарбамат) (полемерен) | ≥ 860 g/kg Производственият примес етилен тиоуреа се счита за проблем от токсикологична гледна точка и не трябва да е над 0,5 % от съдържанието на манеб. | 1 юли 2006 г. | 30 юни 2016 г. | ЧАСТ АРазрешава се единствено за употреба като фунгицид.ЧАСТ БЗа прилагането на единните принципи в приложение VI, следва да се вземат под внимание заключенията в доклада от прегледа относно манеб, и по-специално допълнения I и II от него, завършен в рамките на Постоянния комитет по хранителната верига и здравето на животните на 3 юни 2005 г.Държавите-членки трябва да обърнат специално внимание на възможността за замърсяване на подземните води, когато активното вещество се прилага в региони с уязвими почвени и/или екстремни климатични условия.Държавите-членки трябва да обърнат специално внимание на остатъчните количества вещество в храните и да оценят облъчването на консуматорите чрез храната.Държавите-членки трябва да обърнат специално внимание на опазването на птиците, бозайниците, водните организми и полезните артроподи и да осигурят, че условията на разрешението включват мерки за намаляване на риска.Държавите-членки изискват представяне на допълнителни проучвания с цел потвърждаване на оценката на риска за птици и бозайници, както и за токсичност за развитието.Те осигуряват, че нотифициращите лица, по чието искане манеб е бил включен в настоящото приложение, представят тези проучвания на Комисията в рамките на две години от датата на влизане в сила на настоящата директива. |115 | Манкозеб CAS № 8018-01-7 (предишен 8065-67-5) CIPAC № 34 | Манганиев етиленбис (дитиокарбамат) (полимерен) комплекс с цинкова сол | ≥ 800 g/kg Производственият примес етилен тиоуреа се счита за проблем от токсикологична гледна точка и не трябва да е над 0,5 % от съдържанието на манкозеб. | 1 юли 2006 г. | 30 юни 2016 г. | ЧАСТ АРазрешава се единствено за употреба като фунгицид.ЧАСТ БЗа прилагането на единните принципи в приложение VI, следва да се вземат под внимание заключенията в доклада от прегледа относно манкозеб, и по-специално допълнения I и II от него, завършен в рамките на Постоянния комитет по хранителната верига и здравето на животните на 3 юни 2005 г.Държавите-членки трябва да обърнат специално внимание на възможността за замърсяване на подземните води, когато активното вещество се прилага в региони с уязвими почвени и/или екстремни климатични условия.Държавите-членки трябва да обърнат специално внимание на остатъчните количества вещество в храните и да оценят облъчването на консуматорите чрез храната.Държавите-членки трябва да обърнат специално внимание на опазването на птиците, бозайниците, водните организми и полезните артроподи и да осигурят, че условията на разрешението включват мерки за намаляване на риска.Държавите-членки изискват представяне на допълнителни проучвания с цел потвърждаване на оценката на риска за птици и бозайници, както и за токсичност за развитието.Те осигуряват, че уведомителите, по чието искане манкозеб е бил включен в настоящото приложение, представят тези проучвания на Комисията в рамките на две години от датата на влизане в сила на настоящата директива. |116 | Метирам CAS № 9006-42-2 CIPAC № 478 | Цинков амониат етиленбис (дитиокарбамат) — поли (етиленбистиурамдисулфид) | ≥ 840 g/kg Производственият примес етилен тиоуреа се счита за проблем от токсикологична гледна точка и не трябва да е над 0,5 % от съдържанието на метирам. | 1 юли 2006 г. | 30 юни 2016 г. | ЧАСТ АРазрешава се единствено за употреба като фунгицид.ЧАСТ БЗа прилагането на единните принципи в приложение VI, следва да се вземат под внимание заключенията в доклада от прегледа относно метирам, и по-специално допълнения I и II от него, завършен в рамките на Постоянния комитет по хранителната верига и здравето на животните на 3 юни 2005 г.Държавите-членки трябва да обърнат специално внимание на възможността за замърсяване на подземните води, когато активното вещество се прилага в региони с уязвими почвени и/или екстремни климатични условия.Държавите-членки трябва да обърнат специално внимание на остатъчните количества вещество в храните и да оценят облъчването на консуматорите чрез храната.Държавите-членки трябва да обърнат специално внимание на опазването на птиците, бозайниците, водните организми и полезните артроподи и да осигурят, че условията на разрешението включват мерки за намаляване на риска.Държавите-членки изискват представяне на допълнителни проучвания с цел потвърждаване на оценката на риска за птици и бозайници, както и за токсичност за развитието. Те осигуряват, че уведомителите, по чието искане метирам е бил включен в настоящото приложение, представят тези проучвания на Комисията в рамките на две години от датата на влизане в сила на настоящата директива. |[1] Допълнителна информация за идентичността и спецификацията на активните вещества е представена в доклада за прегледа."--------------------------------------------------